શહેરના નદીપારના વિસ્તારના એક પુસ્તક વિક્રેતાને ત્યાં નોકરી હંસાબેન પટેલ ગુજરાતની અસ્મિતાને અહીં મળતાં શાંત અને સગવડભર્યા જીવન સાથે સરખાવે છે. સ્વર્ણીમ ગુજરાત વિશે આછોપાતળો ખ્યાલ ધરાવતાં તેઓ માને છે કે 'આ કાર્યક્રમ સરકારી પ્રયત્નિ પૂરતો જ સીમિત રહ્યો છે. સામાન્ય પ્રજામાં ઉત્સાહનો અભાવ છે.' પુસ્તક વિક્રેતાને ત્યાં નોકરી કરતાં હંસાબેન જણાવે છે કે પ્રજાની વાંચનભૂખ ઘટી નથી. ઉલટાનું નવલકથા અને વાર્તાની સાથે સંશોધનને લગતાં એવાં અઘરા વિષયોના પુસ્તકોનું વેચાણ પણ સારું થાય છે. જો કે માટાભાગના મુલાકાતીઓ કૉલેજના વિદ્યાર્થીઓ હોય છે અને જો પુસ્તકો વાંચવાનું અભ્યાસક્રમમાંથી દૂર કરવામા આવે તો તેના વેચાણ પર ચોક્કસ અસર પડશે. પોતાની ગુજરાતી તરીકેની ઓળખ વિશે વાત કરતાં કહે છે કે' ગુજરાતી હોવાનો મને ગર્વ છે, પણ હું સારા માણસ બનવાનું વધુ પસંદ કરીશ.' સ્વર્ણિમ ગુજરાત અંતર્ગત થતાં પૈસાના ધુમાડાં સામે તે વિરોધ વ્યકત કરતાં કહે છે કે ' આ ઉત્સવને ઉજવાના બીજાં ઓછા ખર્ચાળ રસ્તા વિશે પણ સરકારે વિચારવું જોઇએ.'